**ข้อบัญญัติองค์การบริหารส่วนตำบลเนินขี้เหล็ก**

**เรื่อง สถานที่จำหน่ายอาหารและสถานที่สะสมอาหาร**

**พ.ศ. 2562**

**-------------------------------**

โดยที่เป็นการสมควรตราข้อบัญญัติองค์การบริหารส่วนตำบลเนินขี้เหล็ก ว่าด้วยสถานที่จำหน่ายอาหารและสถานที่สะสมอาหารในเขตองค์การบริหารส่วนตำบลเนินขี้เหล็ก

 อาศัยอำนาจตามความในมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ 7) พ.ศ. 2562 ประกอบกับมาตรา 40 มาตรา 48 มาตรา 50 มาตรา 54 มาตรา 55 มาตรา 58 มาตรา 63 และมาตรา 65 แห่งพระราชบัญญัติการสาธารณสุข พ.ศ. 2535 องค์การบริหารส่วนตำบลเนินขี้เหล็ก โดยความเห็นชอบของสภาองค์การบริหารส่วนตำบลเนินขี้เหล็กและนายอำเภอลาดยาว จึงตราข้อบัญญัติไว้ ดังต่อไปนี้

 ข้อ 1 ข้อบัญญัตินี้เรียกว่า “ข้อบัญญัติองค์การบริหารส่วนตำบลเนินขี้เหล็ก เรื่อง สถานที่จำหน่ายอาหารและสถานที่สะสมอาหาร พ.ศ. 2562”

 ข้อ 2 ข้อบัญญัตินี้ให้ใช้บังคับในเขตองค์การบริหารส่วนตำบลเนินขี้เหล็กนับแต่วันถัดจาก วันในประกาศราชกิจจานุเบกษา

 ข้อ 3 บรรดาข้อบัญญัติ ประกาศ ระเบียบ หรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทน

 ข้อ 4 ในข้อบัญญัตินี้

 “อาหาร” หมายความว่า อาหารตามกฎหมายว่าด้วยอาหาร

 “สถานที่จำหน่ายอาหาร” หมายความว่า อาคาร สถานที่บริเวณใด ๆ ที่มิใช่ หรือทางสาธารณะที่จัดไว้เพื่อประกอบอาหารหรือปรุงอาหารจนสำเร็จ และจำหน่ายให้ผู้ซื้อสามารถบริโภค ได้ทันทีทั้งนี้ ไม่ว่าจะเป็นการจำหน่ายโดยจัดให้มีบริเวณไว้สำหรับบริโภค ณ ที่นั้น หรือนำไปบริโภคที่อื่นก็ตาม

 “สถานที่สะสมอาหาร” หมายความว่า อาคาร สถานที่หรือบริเวณใด ๆ ที่มิใช่ที่หรือทางสาธารณะ ที่จัดไว้สำหรับเก็บอาหารอันมีสภาพเป็นของสดหรือของแห้งหรืออาหารในรูปลักษณะ อื่นใดซึ่งผู้ซื้อต้องนำไปทำ ประกอบหรือปรุงเพื่อบริโภคในภายหลัง

 “เจ้าพนักงานท้องถิ่น” หมายความว่า นายกองค์การบริหารส่วนตำบลเนินขี้เหล็ก

 “เจ้าพนักงานสาธารณสุข” หมายความว่า เจ้าพนักงานซึ่งได้รับการแต่งตั้ง จากรัฐมนตรีว่าการสาธารณสุขให้ปฏิบัติการตามพระราชบัญญัติการสาธารณสุข พ.ศ. 2535

 ข้อ 5 ผู้ใดจะจัดตั้งสถานที่จำหน่ายอาหารหรือสถานที่สะสมอาหารในอาคารหรือพื้นที่ใด ซึ่งมีพื้นที่เกินสองร้อยตารางเมตร และมิใช่เป็นการขายของในตลาดต้องได้รับอนุญาตจากเจ้าพนักงานท้องถิ่น ถ้าสถานที่ดังกล่าวมีพื้นที่ไม่เกินสองร้อยตารางเมตรต้องแจ้งต่อเจ้าพนักงานท้องถิ่น เพื่อขอหนังสือรับรองการแจ้งก่อนจัดตั้ง

 ข้อ 6 ผู้ได้รับใบอนุญาตหรือได้รับหนังสือการแจ้งให้จัดตั้งสถานที่จำหน่ายอาหารหรือสถานที่สะสมอาหารต้องปฏิบัติตามหลักเกณฑ์ ดังต่อไปนี้

 (1) สถานที่สะสมอาหาร

 (1.1) ไม่ตั้งอยู่ในบริเวณที่น่าจะเป็นอันตรายต่อสุขภาพ

 (1.2) พื้นที่ทำด้วยวัตถุถาวร ทำความสะอาดง่าย

 (1.3) จัดให้มีระบบการระบายน้ำอย่างเพียงพอ และถูกต้องด้วยสุขลักษณะตามเกณฑ์มาตรฐานที่เจ้าพนักงานท้องถิ่นหรือเจ้าพนักงานสาธารณสุขกำหนด

 (1.4) จัดให้มีแสงสว่างและทางระบายอากาศเพียงพอและถูกต้องด้วยสุขลักษณะ ตามเกณฑ์มาตรฐานที่เจ้าพนักงานท้องถิ่นหรือเจ้าพนักงานสาธารณสุขกำหนด

 (1.5) จัดให้มีส้วมจำนวนเพียงพอและถูกต้องด้วยสุขลักษณะตามเกณฑ์มาตรฐานที่ เจ้าพนักงานท้องถิ่นหรือเจ้าพนักงานสาธารณสุขกำหนด

 (1.6) จัดให้มีที่รองรับมูลฝอย และสิ่งปฏิกูลที่ถูกต้องด้วยสุขลักษณะและเพียงพอ

 (1.7) ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานหรือคำสั่ง ของเจ้าพนักงานท้องถิ่นหรือพนักงานสาธารณสุข

 (2) สถานที่จำหน่ายอาหาร

 (2.1) จัดสถานที่ตามที่กำหนดไว้ตามความใน (1.1) – (1.6)

 (2.2) จัดให้มีโต๊ะ เก้าอี้ หรือที่นั่งอย่างอื่นซึ่งมีสภาพแข็งแรง สะอาดและเป็นระเบียบเรียบร้อยอยู่เสมอ

 (2.3) ผนังและบริเวณที่ปรุงอาหารต้องมีพื้นที่ทำความสะอาดง่าย

 (2.4) จัดให้มีภาชนะและอุปกรณ์เครื่องใช้ต่าง ๆ ที่ใช้ในการทำ ประกอบ ปรุง เก็บ และการบริโภคอาหารไว้ให้เพียงพอ ปลอดภัย และถูกต้องด้วยสุขลักษณะ ตามคำแนะนำของเจ้าพนักงานหรือคำสั่งของเจ้าพนักงานท้องถิ่นหรือพนักงานสาธารณสุข

 (2.5) จัดให้มีบริเวณและที่สำหรับทำความสะอาดภาชนะ ตลอดจนอุปกรณ์เครื่องใช้ ต่าง ๆ ให้เพียงพอและถูกต้องด้วยสุขลักษณะ เพื่อใช้ในการนั้นโดยเฉพาะ

 (2.6) จัดให้มีที่สำหรับล้างมืออุปกรณ์จำนวนเพียงพอ

 (2.7) จัดให้มีการป้องกันอันตรายต่อสุขภาพ รวมทั้งป้องกันไม่ให้เกิดเหตุรำคาญเนื่องจากการจำหน่าย ทำ ประกอบ ปรุง และเก็บอาหาร

 (2.8) จัดให้มีระบบบำบัดน้ำเสียตามคำแนะนำของเจ้าพนักงานท้องถิ่นหรือ คำสั่งเจ้าพนักงานสาธารณสุข

 (2.9) ปฏิบัติการอื่นใดเกี่ยวด้วยสุขลักษณะตามคำแนะนำ หรือคำสั่งของเจ้าพนักงานท้องถิ่นหรือคำสั่งเจ้าพนักงานสาธารณสุข

 ข้อ 7 ผู้ใดประสงค์จะขอจัดตั้งสถานที่จำหน่ายอาหารหรือสถานที่สะสมอาหารในอาคารหรือพื้นที่ใดซึ่งมีพื้นที่เกินสองร้อยตารางเมตร และมิใช่เป็นการขายของในตลาดจะต้องยื่นคำขอรับใบอนุญาต ตามแบบที่กำหนดไว้ท้ายข้อบัญญัตินี้ พร้อมกับเอกสารและหลักฐาน ดังต่อไปนี้

 (1) รูปถ่ายขนาด 1 นิ้ว จำนวน 2 รูป

 (2) สำเนาบัตรประจำตัวประชาชน/ข้าราชการ/พนักงานรัฐวิสาหกิจ

 (3) สำเนาใบอนุญาตตามกฎหมายที่เกี่ยวข้อง

 (4) ใบรับรองแพทย์ของผู้ประกอบการ

 (5) อื่น ๆ ตามที่องค์การบริหารส่วนตำบลเนินขี้เหล็กกำหนด

 ข้อ 8 ผู้ขอรับใบอนุญาตจะต้องปฏิบัติตามหลักเกณฑ์ วิธีการและเงื่อนไข ดังต่อไป

 (1) รักษาสถานที่ให้สะอาดอยู่เสมอ รวมทั้งจัดให้มีการป้องกันและกำจัดสัตว์นำโรค

 (2) ต้องมีการดูแลรักษาความสะอาดที่รองรับขยะมูลฝอยและสิ่งปฏิกูลไม่ให้เป็นที่เพาะพันธุ์แมลงและสัตว์นำโรคได้ และต้องมีการกำจัดมูลฝอยและสิ่งปฏิกูลที่กำหนดด้วยสุขลักษณะ

 (3) รักษาส้วมให้ถูกต้องด้วยสุขลักษณะอยู่เสมอ

 (4) จัดสิ่งของเครื่องใช้และอุปกรณ์ให้เป็นระเบียบเรียบร้อยและรักษาให้สะอาดอยู่เสมอ

 (5) ปฏิบัติการอื่นใดเกี่ยวด้วยสุขลักษณะ ตามคำแนะนำของเจ้าพนักงานสาธารณสุขและคำสั่งเจ้าพนักงานท้องถิ่น รวมทั้งระเบียบ ข้อบัญญัตินี้

 ข้อ 9 ผู้ได้รับอนุญาตต้องมารับใบอนุญาตภายในสิบห้าวันนับแต่วันที่ได้รับหนังสือแจ้งการอนุญาตจากเจ้าหน้าที่พนักงานท้องถิ่น หากไม่มารับภายในกำหนดเวลาดังกล่าวโดยไม่มีเหตุอันสมควรให้ถือว่าสละสิทธิ์

 ข้อ 10 เมื่อได้รับคำขอรับใบอนุญาตหรือคำขอต่อใบอนุญาต ให้เจ้าพนักงานท้องถิ่น ตรวจความถูกต้องและความสมบูรณ์ของคำขอ ถ้าปรากฏว่าคำขอดังกล่าวไม่ถูกต้องหรือไม่สมบูรณ์ ตามหลักเกณฑ์วิธีการ หรือเงื่อนไขที่กำหนดในข้อบัญญัตินี้ ให้เจ้าพนักงานท้องถิ่นรวบรวมความไม่ถูกต้อง หรือความไม่สมบูรณ์ทั้งหมด และแจ้งให้ผู้ขออนุญาตแก้ไขถูกต้องและสมบูรณ์ในคราวเดียวกัน และในกรณีจำเป็นที่จะต้องส่งคืนคำขอผู้ขออนุญาตก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ ให้ทราบภายในสิบห้าวันนับแต่วันที่ได้รับคำขอ

 เจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาต พร้อมด้วยเหตุผลให้ผู้ขออนุญาตทราบภายในสิบห้าวันนับแต่วันที่ได้รับคำขอซึ่งมีรายละเอียดถูกต้องหรือครบถ้วนตามที่กำหนดในข้อบัญญัตินี้

 ในกรณีที่มีเหตุจำเป็นเจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่ง ไม่อนุญาตได้ภายในกำหนดเวลาตามวรรคสอง ให้ขยายเวลาออกไปได้อีกไม่เกินสองครั้ง ครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อน สิ้นกำหนดเวลา ตามวรรคสอง หรือตามที่ได้ขยายเวลาไว้แล้วนั้น แล้วแต่กรณี

 ข้อ 11 ใบอนุญาตมีอายุหนึ่งปีนับแต่วันที่ออกใบอนุญาตและให้ใช้ได้เพียงเขตอำนาจ ขององค์การบริหารส่วนตำบลเนินขี้เหล็กเท่านั้น

 การขอต่ออายุใบอนุญาตจะต้องยื่นคำขอก่อนใบอนุญาตสิ้นอายุภายในสามสิบวัน เมื่อได้ยื่นคำขอพร้อมกับเสียค่าธรรมเนียมแล้ว ให้ประกอบกิจการต่อไปได้จนกว่าเจ้าพนักงานท้องถิ่นจะสั่ง ไม่ต่อใบอนุญาต

 การขอต่อใบอนุญาตและการอนุญาตให้ต่อใบอนุญาตให้เป็นไปตามหลักเกณฑ์ วิธีการและเงื่อนไขที่กำหนดไว้ตามข้อ 7 และข้อ 8 ด้วย

 ข้อ 12 ผู้ได้รับใบอนุญาตต้องเสียค่าธรรมเนียมและการออกใบอนุญาตตามอัตราที่กำหนดไว้ท้ายข้อบัญญัตินี้ ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรกหรือก่อนใบอนุญาต สิ้นอายุ สำหรับกรณีที่เป็นการขอต่อใบอนุญาตตลอดเวลาที่ยังดำเนินกิจการนั้น ถ้ามิได้เสียค่าธรรมเนียมภายในเวลาที่กำหนด ให้ชำระค่าปรับเพิ่มอีกร้อยละยี่สิบของจำนวนค่าธรรมเนียมที่ค้างชำระเว้นแต่ ผู้ได้รับใบอนุญาตจะได้บอกเลิกการดำเนินกิจการนั้น ก่อนถึงกำหนดการเสียค่าธรรมเนียมครั้งต่อไป

 กรณีที่ผู้มีหน้าที่เสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่า สองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการ ไว้จนกว่าจะได้เสียค่าธรรมเนียม และค่าปรับจนครบจำนวน

 ข้อ 13 ผู้ได้รับอนุญาตตามข้อบัญญัตินี้ต้องแสดงใบอนุญาตไว้โดยเปิดเผยและเห็น ได้ง่าย ณ สถานประกอบกิจการตลอดเวลาที่ประกอบกิจการ

 ข้อ 14 ในกรณีที่ใบอนุญาตสูญหาย ถูกทำลาย หรือชำรุดในสาระสำคัญ ให้ผู้ได้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหาย ถูกทำลายหรือชำรุด ตามแบบที่กำหนดไว้ท้ายข้อบัญญัตินี้

 การขอรับใบแทนใบอนุญาตและการออกใบแทนใบอนุญาต ให้เป็นไปตามหลักเกณฑ์ วิธีการและเงื่อนไข ดังต่อไปนี้

 (1) ในกรณีใบอนุญาตสูญหาย ให้ผู้ยื่นคำขอรับใบอนุญาตนำสำเนาบันทึกการแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหายมาแสดงต่อเจ้าพนักงานท้องถิ่นประกอบด้วย

 (2) ในกรณีใบอนุญาตถูกทำลาย หรือชำรุดในสาระสำคัญ ให้ผู้ยื่นคำขอรับใบแทนใบอนุญาตนำใบอนุญาตเดิมเท่าที่เหลืออยู่มาแสดงต่อเจ้าพนักงานท้องถิ่นประกอบด้วย

 ข้อ 15 ในกรณีที่ปรากฏว่าผู้รับใบอนุญาตตามข้อบัญญัตินี้ไม่ปฏิบัติหรือปฏิบัติไม่ถูกต้อง ตามบทบัญญัติแห่งพระราชบัญญัติการสาธารณสุข พ.ศ. 2535 กฎกระทรวงที่ออกตามพระราชบัญญัติ การสาธารณสุข พ.ศ. 2535 หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับ การประกอบกิจการตามที่ได้รับใบอนุญาตตามข้อบัญญัตินี้ เจ้าพนักงานท้องถิ่นมีอำนาจสั่งพักใช้ใบอนุญาตภายในระยะเวลาที่เห็นสมควรแต่ต้องไม่เกินสิบห้าวัน

 ข้อ 16 เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต

 (1) ถูกสั่งพักใบอนุญาตตั้งแต่สองครั้งขึ้นไป และมีเหตุที่จะต้องถูกสั่งพักใช้ใบอนุญาตอีก

 (2) ต้องคำพิพากษาถึงที่สุดว่าได้กระทำผิดตามพระราชบัญญัติการสาธารณสุข พ.ศ. 2535

 (3) ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุข พ.ศ. 2535 หรือข้อบัญญัตินี้ หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับอนุญาตตามข้อบัญญัตินี้ และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชน หรือมีผลกระทบต่อสภาวะความเป็นอยู่ที่เหมาะสมกับการดำรงชีวิตของประชาชน

 ข้อ 17 คำสั่งพักใช้ใบอนุญาตและคำสั่งเพิกถอนใบอนุญาต ให้ทำเป็นหนังสือแจ้งให้ผู้รับใบอนุญาตทราบ ในกรณีที่ไม่พบผู้รับใบอนุญาต หรือผู้รับใบอนุญาตไม่ยอมรับคำสั่งดังกล่าว ให้ส่งคำสั่ง โดย ทางไปรษณีย์ตอบรับ หรือให้ปิดคำสั่งไว้ในที่เปิดเผยเห็นได้ง่าย ณ ภูมิลำเนาหรือสำนักทำการงาน ของผู้รับใบอนุญาต และให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึงหรือวันปิดคำสั่งแล้วแต่กรณี

 ข้อ 18 ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูก เพิกถอนใบอนุญาตอีกไม่ได้ จนกว่าจะพ้นกำหนดหนึ่งปีนับแต่วันถูกสั่งเพิกถอนใบอนุญาต

 ข้อ 19 ผู้ใดประสงค์จะขอตั้งสถานที่จำหน่ายอาหารหรือสถานที่สะสมอาหารในอาคารหรือพื้นที่ซึ่งมีพื้นที่ไม่เกินสองร้อยตารางเมตร และมิใช่เป็นการขายของในตลาดจะต้องแจ้งต่อเจ้าพนักงานท้องถิ่นตามแบบที่กำหนดไว้ท้ายข้อบัญญัตินี้ พร้อมกับเอกสารและหลักฐาน ดังต่อไปนี้

 (1) รูปถ่ายขนาด 1 นิ้ว จำนวน 2 รูป

 (2) สำเนาบัตรประจำตัวประชาชน/ข้าราชการ/พนักงานรัฐวิสาหกิจ

 (3) สำเนาใบอนุญาตตามกฎหมายที่เกี่ยวข้อง

 (4) ใบรับรองแพทย์ของผู้ประกอบการ

 (5) อื่น ๆ ตามที่องค์การบริหารส่วนตำบลเนินขี้เหล็กกำหนด

 เมื่อเจ้าพนักงานท้องถิ่นได้แจ้ง ให้ออกใบรับแจ้งแก่ผู้แจ้งเพื่อใช้เป็นหลักฐานในการประกอบกิจการได้ชั่วคราว ในระหว่างเวลาที่เจ้าพนักงานท้องถิ่นยังมิได้ออกหนังสือรับรองการแจ้งให้เจ้าพนักงานท้องถิ่นตรวจการแจ้งให้ถูกต้องตามแบบที่กำหนด ในข้อบัญญัตินี้ตามวรรคหนึ่งถ้าการแจ้งเป็นไปโดยถูกต้องให้เจ้าพนักงานท้องถิ่นออกหนังสือรับรองการแจ้ง ให้ผู้แจ้งภายในเจ็ดวันทำการนับแต่วันที่ได้รับแจ้งในใบรับแจ้งหรือหนังสือรับรองการแจ้ง เจ้าพนักงานท้องถิ่นจะกำหนดเงื่อนไขให้ผู้แจ้งหรือผู้ได้รับหนังสือรับรองการแจ้งปฏิบัติเป็นการเฉพาะรายได้

 ในกรณีที่การแจ้งไม่ถูกต้องหรือไม่สมบูรณ์ให้เจ้าพนักงานท้องถิ่นแจ้งให้ผู้แจ้งทราบภายในเจ็ดวันทำการนับแต่วันที่ได้รับแจ้ง ถ้าผู้แจ้งไม่ดำเนินการแก้ไขให้ถูกต้องภายในเจ็ดวันทำการนับแต่ที่ได้รับแจ้งจากเจ้าพนักงานท้องถิ่น ให้เจ้าพนักงานท้องถิ่นมีอำนาจสั่งให้การแจ้งของผู้แจ้งเป็นอันสิ้นผลแต่ถ้าผู้แจ้งได้ดำเนินการแก้ไขภายในเวลาที่กำหนดแล้ว ให้เจ้าพนักงานท้องถิ่นออกหนังสือรับรองการแจ้งให้ผู้แจ้งภายใน เจ็ดวันทำการนับแต่วันที่ได้รับแจ้งซึ่งมีรายละเอียดถูกต้องตามแบบที่กำหนดในข้อบัญญัติตามวรรคหนึ่ง

 ข้อ 20 ผู้ได้รับหนังสือรับรองการแจ้งต้องแสดงหนังสือรับรองการแจ้งไว้โดยเปิดเผยและ เห็นได้ง่าย ณ สถานที่ดำเนินกิจการตลอดเวลาที่ดำเนินกิจการ

 ข้อ 21 ในกรณีที่หนังสือรับรองการแจ้งสูญหาย ถูกทำลาย หรือชำรุดในสาระสำคัญให้ผู้ได้รับหนังสือรับรองการแจ้ง ยื่นขอรับใบแทนหนังสือรับรองการแจ้งภายในสิบห้าวันนับแต่วันที่ได้รับทราบ การสูญหายถูกทำลาย หรือชำรุด ตามแบบที่กำหนดไว้ท้ายข้อบัญญัตินี้

 การขอรับใบแทนและการออกใบแทนหนังสือรับรองการแจ้งให้เป็นไปตามหลักเกณฑ์ วิธีการและเงื่อนไข ดังต่อไปนี้

 (1) ในกรณีหนังสือรับรองการแจ้งสูญหาย ให้ผู้ยื่นขอรับใบแทนหนังสือรับรองการแจ้งนำสำเนาบันทึกการแจ้งความต่อพนักงานเจ้าหน้าที่แห่งท้องที่ที่หนังสือรับรองการแจ้งสูญหายมาแสดง ต่อเจ้าพนักงานท้องถิ่น ประกอบด้วย

 (2) ในกรณีหนังสือรับรองการแจ้งถูกทำลาย หรือชำรุดในสาระสำคัญให้ผู้ยื่นขอรับ ใบแทนหนังสือรับรองการแจ้งนำใบอนุญาตเดิมเท่าที่เหลืออยู่มาแสดงต่อเจ้าพนักงานท้องถิ่น ประกอบด้วย

 ข้อ 22 เมื่อผู้แจ้งประสงค์จะเลิกกิจการหรือโอนการดำเนินการให้บุคคลอื่น ให้แจ้งเจ้าพนักงานท้องถิ่นทราบด้วย

 ข้อ 23 ในกรณีที่ผู้ดำเนินกิจการใดดำเนินกิจการตามที่ระบุไว้ในข้อบัญญัตินี้ โดยมิได้แจ้งต่อเจ้าพนักงานท้องถิ่น และเคยได้รับโทษตามพระราชบัญญัติการสาธารณสุข พ.ศ. 2535 เพราะเหตุที่ฝ่าฝืนดำเนินกิจการโดยมิได้แจ้งต่อเจ้าพนักงานท้องถิ่นมาแสดงครั้งหนึ่ง ยังฝ่าฝืนดำเนินกิจการโดยมิได้แจ้ง ต่อเจ้าพนักงานท้องถิ่นต่อไป ให้เจ้าพนักงานท้องถิ่นมีอำนาจสั่งให้ผู้นั้นหยุดดำเนินกิจการจนกว่าจะได้ดำเนินการแจ้งต่อเจ้าพนักงานท้องถิ่น ถ้ายังฝ่าฝืนอีกให้เจ้าพนักงานท้องถิ่นมีอำนาจสั่งห้ามการดำเนินกิจการนั้นไว้ตามเวลาที่กำหนดซึ่งต้องไม่เกินสองปีก็ได้

 ข้อ 24 ผู้แจ้งมีหน้าที่ต้องเสียค่าธรรมเนียมการแจ้งตามอัตราที่กำหนดไว้ท้ายข้อบัญญัตินี้ ในวันที่มาแจ้งและภายในระยะเวลาสามสิบวันก่อนวันครบรอบปีของทุกปีตลอดเวลาที่ยังดำเนินกิจการนั้น ถ้ามิได้เสียค่าธรรมเนียมภายในเวลาที่กำหนด ให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียม ที่ค้างชำระ เว้นแต่ผู้แจ้งจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไป

 ในกรณีที่ผู้มีหน้าที่ต้องเสียค่าธรรมเนียมตามวรรคหนึ่ง ค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวน

 ข้อ 25 บรรดาค่าธรรมเนียมและค่าปรับตามข้อบัญญัตินี้ให้เป็นรายได้ขององค์การบริหารส่วนตำบลเนินขี้เหล็ก

 ข้อ 26 ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุข พ.ศ. 2535

 ข้อ 27 ให้นายกองค์การบริหารส่วนตำบลเนินขี้เหล็กเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้

ประกาศ ณ วันที่.............เดือน..........................พ.ศ..............

 ดาบตำรวจ

 (วิรัช ขันทับทิม) นายกองค์การบริหารส่วนตำบลเนินขี้เหล็ก

 เห็นชอบ

 (นายนพดล มามาก)

 นายอำเภอลาดยาว

**บัญชีอัตราค่าธรรมเนียมท้ายข้อบัญญัติองค์การบริหารส่วนตำบลเนินขี้เหล็ก**

**เรื่อง สถานที่จำหน่ายอาหารและสถานที่สะสมอาหาร พ.ศ. 2562**

|  |  |  |
| --- | --- | --- |
| **ลำดับที่** | **รายการ** | **ค่าธรรมเนียม****(บาท/ปี)** |
| 1.2. | อัตราค่าธรรมเนียมการออกหนังสือรับรองการแจ้ง1.1 พื้นที่ประกอบการไม่เกิน 10 ตารางเมตร1.2 พื้นที่ประกอบการเกินกว่า 10 แต่ไม่เกิน 25 ตารางเมตร1.3 พื้นที่ประกอบการเกินกว่า 25 แต่ไม่เกิน 50 ตารางเมตร1.4 พื้นที่ประกอบการเกินกว่า 50 แต่ไม่เกิน 200 ตารางเมตรอัตราค่าธรรมเนียมการออกใบอนุญาต2.1 พื้นที่ประกอบการเกินกว่า 200 แต่ไม่เกิน 300 ตารางเมตร2.2 พื้นที่ประกอบการเกินกว่า 300 แต่ไม่เกิน 400 ตารางเมตร2.3 พื้นที่ประกอบการเกินกว่า 400 แต่ไม่เกิน 500 ตารางเมตร2.4 พื้นที่ประกอบการเกินกว่า 500 แต่ไม่เกิน 600 ตารางเมตร2.5 พื้นที่ประกอบการเกินกว่า 600 ตารางเมตรขึ้นไป | 20 บาท30 บาท40 บาท50 บาท100 บาท200 บาท300 บาท400 บาท500 บาท  |

**แบบ สอ. 1**

**คำขอรับใบอนุญาต**

**จัดตั้งสถานที่จำหน่ายอาหารหรือสถานที่สะสมอาหาร**

เขียนที่......................................................

วันที่................เดือน..................................พ.ศ................

 ข้าพเจ้า...............................................................................อายุ......................ปี สัญชาติ........................

อยู่บ้านเลขที่.........................หมู่ที่...................ตรอก/ซอย........................................ถนน.....................................

ตำบล/แขวง.......................................................อำเภอ.............................................จังหวัด.................................

โทรศัพท์..................................................โทรสาร.....................................................

 ขอยื่นคำขอรับใบอนุญาตจัดตั้ง (พื้นที่ประกอบการเกิน 200 ตารางเมตรขึ้นไป)

 🞎 สถานที่จำหน่าย 🞎 สถานที่สะสมอาหาร

ต่อเจ้าพนักงานท้องถิ่น โดยใช้ชื่อสถานประกอบกิจการว่า.................................................................................

พื้นที่ประกอบการ.......................ตารางเมตร จำนวนคนงาน.................คน ตั้งอยู่ ณ เลขที่.............หมู่ที่............

ตำบล..........................................อำเภอ..................................................จังหวัด...................................................

โทรศัพท์.................................................โทรสาร.....................................................

 พร้อมคำขอนี้ ข้าพเจ้าได้แนบเอกสารและหลักฐานต่าง ๆ มาด้วยแล้ว คือ

 🞎 1. สำเนาบัตรประจำตัวประชาชน/ข้าราชการ/พนักงานรัฐวิสาหกิจของผู้ขอรับใบอนุญาต

 🞎 2. สำเนาทะเบียนบ้านของผู้ขอรับใบอนุญาต

 🞎 3. รูปถ่ายขนาด 1 นิ้ว จำนวน 2 รูป

 🞎 4. ใบรับรองแพทย์ของผู้ขอรับใบอนุญาต

 🞎 5. เอกสารอื่น.......................................................................

 ข้าพเจ้าขอรับรองว่า ข้อความในแบบคำขอนี้เป็นความจริงทุกประการ

แผนที่ตั้งสถานประกอบกิจการโดยสังเขป

 (ลงชื่อ).......................................................... ผู้ขอรับใบอนุญาต

 (......................................................)

**แบบ สอ.2**

**คำขอรับหนังสือรับรองการแจ้ง**

**จัดตั้งสถานที่จำหน่ายอาหารหรือสถานที่สะสมอาหาร**

เขียนที่......................................................

วันที่................เดือน..................................พ.ศ................

 ข้าพเจ้า...............................................................................อายุ......................ปี สัญชาติ........................

อยู่บ้านเลขที่.........................หมู่ที่...................ตรอก/ซอย........................................ถนน.....................................

ตำบล/แขวง.......................................................อำเภอ.............................................จังหวัด.................................

โทรศัพท์..................................................โทรสาร.....................................................

 ขอยื่นคำขอรับใบอนุญาตจัดตั้ง (พื้นที่ประกอบการไม่เกิน 200 ตารางเมตร)

 🞎 สถานที่จำหน่าย 🞎 สถานที่สะสมอาหาร

ต่อเจ้าพนักงานท้องถิ่น โดยใช้ชื่อสถานประกอบกิจการว่า.................................................................................

พื้นที่ประกอบการ.......................ตารางเมตร จำนวนคนงาน.................คน ตั้งอยู่ ณ เลขที่.............หมู่ที่............

ตำบล..........................................อำเภอ..................................................จังหวัด...................................................

โทรศัพท์.................................................โทรสาร.....................................................

 พร้อมคำขอนี้ ข้าพเจ้าได้แนบเอกสารและหลักฐานต่าง ๆ มาด้วยแล้ว คือ

 🞎 1. สำเนาบัตรประจำตัวประชาชน/ข้าราชการ/พนักงานรัฐวิสาหกิจของผู้ขอรับใบอนุญาต

 🞎 2. สำเนาทะเบียนบ้านของผู้ขอรับใบอนุญาต

 🞎 3. รูปถ่ายขนาด 1 นิ้ว จำนวน 2 รูป

 🞎 4. ใบรับรองแพทย์ของผู้ขอรับใบอนุญาต

 🞎 5. เอกสารอื่น.......................................................................

 ข้าพเจ้าขอรับรองว่า ข้อความในแบบคำขอนี้เป็นความจริงทุกประการ

แผนที่ตั้งสถานประกอบกิจการโดยสังเขป

 (ลงชื่อ).......................................................... ผู้ขอรับใบอนุญาต

 (......................................................)

**แบบ สอ.5**

**คำขอต่ออายุใบอนุญาต/หนังสือรับรองการแจ้ง**

**จัดตั้งสถานที่จำหน่ายอาหารหรือสถานที่สะสมอาหาร**

เขียนที่......................................................

วันที่................เดือน..................................พ.ศ................

 ข้าพเจ้า...............................................................................อายุ......................ปี สัญชาติ........................

อยู่บ้านเลขที่.........................หมู่ที่...................ตรอก/ซอย........................................ถนน.....................................

ตำบล/แขวง.......................................................อำเภอ.............................................จังหวัด.................................

โทรศัพท์..................................................โทรสาร.....................................................

 ขอยื่นคำขอรับใบอนุญาต/หนังสือรับรองการแจ้งจัดตั้ง

 🞎 สถานที่จำหน่าย 🞎 สถานที่สะสมอาหาร

ต่อเจ้าพนักงานท้องถิ่น โดยใช้ชื่อสถานประกอบกิจการว่า.................................................................................

พื้นที่ประกอบการ.......................ตารางเมตร จำนวนคนงาน.................คน ตั้งอยู่ ณ เลขที่.............หมู่ที่............

ตำบล..........................................อำเภอ..................................................จังหวัด...................................................

โทรศัพท์.................................................โทรสาร.....................................................

 พร้อมคำขอนี้ ข้าพเจ้าได้แนบเอกสารและหลักฐานต่าง ๆ มาด้วยแล้ว ดังนี้

 🞎 1. ใบอนุญาต/หนังสือรับรองการแจ้งเดิม หมดอายุวันที่............เดือน.................พ.ศ..............

 🞎 2. ใบรับรองแพทย์ของผู้ได้รับอนุญาต ผู้ช่วยจำหน่ายและผู้ปรุงอาหาร

 🞎 3. เอกสารอื่นๆ.............................................................................

 ข้าพเจ้าขอรับรองว่า ข้อความในแบบคำขอนี้เป็นความจริงทุกประการ

 (ลงชื่อ)......................................... ผู้ขอต่ออายุใบอนุญาต/หนังสือรับรองการแจ้ง

 (...........................................)

**คำขอรับใบแทนใบอนุญาตจัดตั้งสถานที่จำหน่ายอาหารหรือสถานที่สะสมอาหาร**

เขียนที่......................................................

วันที่................เดือน..................................พ.ศ................

 ข้าพเจ้า...............................................................................อายุ......................ปี สัญชาติ........................

อยู่บ้านเลขที่.........................หมู่ที่...................ตรอก/ซอย........................................ถนน.....................................

ตำบล/แขวง.......................................................อำเภอ.............................................จังหวัด.................................

โทรศัพท์..................................................โทรสาร.....................................................

 ได้รับใบอนุญาตจัดตั้งสถานที่จำหน่ายอาหารและสถานที่สะสมอาหาร เล่มที่..............เลขที่........... ปี..........สถานประกอบกิจการ/ชื่อกิจการ………………………………………………………………………………………………….

 ขอยื่นคำขอรับใบแทนใบอนุญาตดังกล่าวข้างต้น ต่อเจ้าพนักงานท้องถิ่นเนื่องจาก

 🞎 สูญหาย 🞎 ถูกทำลาย 🞎 ชำรุดในสาระสำคัญ

ต่อเจ้าพนักงานท้องถิ่น โดยใช้ชื่อสถานประกอบกิจการว่า.................................................................................

พื้นที่ประกอบการ.......................ตารางเมตร จำนวนคนงาน.................คน ตั้งอยู่ ณ เลขที่.............หมู่ที่............

ตำบล..........................................อำเภอ..................................................จังหวัด...................................................

โทรศัพท์.................................................โทรสาร.....................................................

 พร้อมทั้งได้แนบหลักฐานที่นำมาประกอบการพิจารณา ดังนี้

 🞎 1. สำเนาบัตรประจำตัวประชาชนและสำเนาทะเบียนบ้านของผู้ขอรับใบแทนใบอนุญาต

 🞎 2. ใบอนุญาตเดิม (กรณีชำรุดในสาระสำคัญ)

 🞎 3. สำเนาบันทึกการแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหาย (กรณีใบอนุญาตเดิม)

 🞎 4. เอกสารอื่นๆ.............................................................................

 ข้าพเจ้าขอรับรองว่า ข้อความในแบบคำขอนี้เป็นความจริงทุกประการ

 (ลงชื่อ)............................................

 (...........................................)

 ผู้ขอรับใบแทนใบอนุญาต

คำสั่งของเจ้าพนักงานท้องถิ่น 🞎 อนุมัติออกใบแทนใบอนุญาต 🞎 ไม่อนุมัติใบแทนใบอนุญาต

 (ลงชื่อ)............................................เจ้าพนักงานท้องถิ่น

 (...........................................)

**คำขอรับหนังสือรับรองการแจ้ง (แทน)**

**จัดตั้งสถานที่จำหน่ายอาหารหรือสถานที่สะสมอาหาร**

เขียนที่......................................................

วันที่................เดือน..................................พ.ศ................

 ข้าพเจ้า...............................................................................อายุ......................ปี สัญชาติ........................

อยู่บ้านเลขที่.........................หมู่ที่...................ตรอก/ซอย........................................ถนน.....................................

ตำบล/แขวง.......................................................อำเภอ.............................................จังหวัด.................................

โทรศัพท์..................................................โทรสาร.....................................................

 ได้รับหนังสือรับรองการแจ้งจัดตั้งสถานที่จำหน่ายอาหารและสถานที่สะสมอาหาร เล่มที่..................เลขที่.................ปี......................สถานประกอบกิจการ/ชื่อกิจการ.......................................................................

 ขอยื่นคำขอรับหนังสือรับรองการแจ้งฯ ดังกล่าวข้างต้น ต่อเจ้าพนักงานท้องถิ่นเนื่องจาก

 🞎 สูญหาย 🞎 ถูกทำลาย 🞎 ชำรุดในสาระสำคัญ

 พร้อมทั้งได้แนบหลักฐานที่นำมาประกอบการพิจารณา ดังนี้

 🞎 1. สำเนาบัตรประจำตัวประชาชนและสำเนาทะเบียนบ้านของผู้ขอรับหนังสือรับรองการแจ้งฯ

 🞎 2. หนังสือรับรองการแจ้งฯ เดิม (กรณีชำรุดในสาระสำคัญ)

 🞎 3. สำเนาบันทึกการแจ้งความต่อพนักงานเจ้าหน้าที่แห่งท้องที่ที่หนังสือสูญหาย

 (กรณีใบอนุญาตเดิมสูญหาย)

 🞎 4. เอกสารอื่นๆ.............................................................................

 ขอรับรองว่า ข้อความในแบบคำขอนี้เป็นความจริงทุกประการ

 (ลงชื่อ)............................................

 (...........................................)

 ผู้ขอรับหนังสือรับรองการแจ้งฯ

คำสั่งของเจ้าพนักงานท้องถิ่น 🞎 อนุมัติออกหนังสือรับรอง (ใบแทน) 🞎 ไม่อนุมัติหนังสือรับรอง (ใบแทน)

 (ลงชื่อ)............................................เจ้าพนักงานท้องถิ่น

 (...........................................)